# ELŐTERJESZTÉS



**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2023. ÁPRILIS 17-EI

NYILVÁNOS ÜLÉSÉRE

**TÁRGY:**

**PÁLYÁZATI KIÍRÁS STRANDI SZABADTERÜLETEK BÉRBEADÁSÁRA 2023. ÉV**

**ELŐADÓ:**

**GALÁCZ GYÖRGY**

## POLGÁRMESTER

**Készült:** Balatonmáriafürdő Községi Önkormányzat Képviselő-testületének 2023. április 17-ei nyilvános testületi ülésére.

**Tárgy:** Pályázati kiírás strandi szabadterületek bérbeadására 2023. év

**Tisztelt Képviselő-testület!**

Az nemzeti vagyonról szóló ***2011. évi CXCVI. törvény 11. § (16) bekezdésének*** és Balatonmáriafürdő Község Önkormányzat Képviselő-testületének ***az önkormányzati vagyongazdálkodásról szóló 6/2013. (IV. 17.) önkormányzati rendelet 4. melléklet*** „A versenyeztetési eljárás szabályai” III. rész „A strandi szabad terület bérbeadásának szabályainak” megfelelően ***az önkormányzat tulajdonában álló strandok hasznosítására/bérbeadására vonatkozóan pályázati eljárás keretein belül meg kell állapítani a végezhető tevékenységeket, és a minimális bérleti díjat, melyet hirdetményként kell közzétenni.***

***A versenyeztetési eljárás szabályai:***

**„II.** **rész**

**A pályázati eljárás**

**3. A pályázati eljárás típusai:**

3.1. A pályázati eljárás nyílt vagy zártkörű lehet.

(…)

**4. A pályázati eljárás kiírása, meghirdetése:**

4.1. A pályázatot jelen szabályzat 2.5. pontjában meghatározott kiíró írhatja ki.

**4.2. A pályázati felhívást közzé kell tenni a kiíró döntésében foglaltak szerint:**

**a) az Önkormányzat internetes honlapján ( www.balatonmariafurdo.hu ), valamint**

b) a kiíró döntésétől függően más helyen és módon.

(…)

4.6. ***Abban az esetben, ha a pályázat benyújtására nyitva álló határidőn belül nem nyújtottak be pályázatot, a kiíró Képviselő-testület nevében a polgármester új benyújtási határidőt állapíthat meg és az új benyújtási határidőre tekintettel módosított- egyebekben változatlan tartalmú – pályázati felhívást közzéteszi, amelyről a Képviselő-testületet soron következő ülésén tájékoztatja.*** Az ilyen módon ismételten közzétett új pályázati eljárás elbírálására az eredi pályázat kiírója jogosult.

4.7. A kiíró jogosult a pályázati felhívást az ajánlattételi határidő előtt visszavonni, de erről a pályázati felhívás közlésével megegyező helyeken az ajánlattételi határidő lejárta előtt köteles hirdetményt megjelentetni;

**5. A pályázati eljáráson való részvétel feltételei**

**A pályázatok elbírálása során csak a pályázati felhívásban meghatározott időben és módon benyújtott pályázatok vehetők figyelembe.**

**6. A pályázatok érvényességi feltételei, az ajánlati kötöttség**

6.1. **A pályázatokat zárt borítékban, egy eredeti és egy másolati példányban kell a pályázatok benyújtására nyitva álló határidő alatt, a pályázati felhívásban meghatározott helyen, az adott pályázatra utaló jelzéssel benyújtani.**

6.2. **A benyújtott pályázatnak tartalmaznia kell:**

a) a pályázó nevét, székhelyét (lakóhelyét), természetes személy pályázó esetén személyes adatait, elérhetőségeit (telefonszám, e-mail cím)

b) a megajánlott ellenszolgáltatást (vételár, bérleti díj, stb.)

c) hozzájárulónyilatkozatát a személyes adatai kezeléséhez.

**6.3 A benyújtott pályázathoz kérhető (a felhívásban jelezni kell):**

***a) egyéni vállalkozó esetén a vállalkozói engedély, vagy Igazolás az egyéni vállalkozó nyilvántartásba vételről hiteles másolatát;***

b) ha a pályázó jogi személy, vagy jogi személyiség nélküli gazdasági társaság, a pályázónak a beadáshoz képest 30 napnál nem régebbi eredeti cégkivonatát vagy annak hitelesített másolatát, valamint aláírásra jogosult képviselőjének eredeti aláírási címpéldányát vagy annak hitelesített másolatát

6.4. A pályázó ajánlatához a pályázati felhívásban meghatározott időpontig, de legalább a benyújtási határidő lejártától számított 30 napig kötve van. A pályázó ajánlati kötöttségétől szabadul, amennyiben a kiíró ezen időponton belül írásban közli, hogy pályázatát nem nyilvánította nyertessé, vagy a pályázati eljárást eredménytelennek nyilvánította.

6.5. A pályázó ajánlati kötöttsége a pályázatának benyújtása napjától kezdődik.

**7. A pályázatok átvétele, bontása**

**7.1. A pályázat a pályázati felhívásban megjelölt helyen és időben, legkésőbb a pályázat beadására nyitva álló határidőig adható be. A pályázat átvétele során az átvétel időpontját rá kell vezetni a pályázatot tartalmazó borítékra, egyúttal igazolni kell átvétel tényét.**

**7.2.** **A határidőben beérkezett pályázatok felbontása a benyújtási határidőt követő 15 napon belül nyilvánosan történik. Nyilvános bontáson a kiíró képviselője a kiíró által meghívott személyek, valamint a pályázók, illetve meghatalmazottjaik is jelen lehetnek.**

**7.3. A nyilvános bontáson a Polgármestert az által kijelölt, Balatonmáriafürdő Község Önkormányzat alkalmazottja vagy hivatali köztisztviselő képviseli.**

**7.4. A pályázatok nyilvános bontásakor a jelenlevőkkel ismertetni kell a pályázatot benyújtók nevét, székhelyét (lakóhelyét), a pályázatban megajánlott ellenszolgáltatást, azonban az ajánlatokkal kapcsolatos további részletek nem hozhatók nyilvánosságra.**

**7.5. A pályázatok felbontásáról az önkormányzatot képviselő személy feljegyzést készít, melyben rögzíti:**

**a) a bontás helyét és pontos idejét;**

**b) a pályázat tárgyát;**

**c) az önkormányzatot képviselő jelenlévő személyek nevét; aláírását**

**d) az ajánlatadók nevét és székhelyét;**

**e) a beérkezett ajánlatok számát, a kötelező tartalmi elemek megfelelőségét;**

**f) a beérkezés sorrendjében az ajánlatok felsorolását; az ajánlatadó megnevezését, címét, a benyújtás pontos idejét, módját (személyes/postai), a megajánlott ellenszolgáltatás pontos összegét;**

**g) a jelenlévő ajánlatadók vagy meghatalmazottjaik aláírását**

**8.** **A pályázatok értékelése:**

**8.1. A felbontott pályázatokat a bontást követő 15 napon belül formai és tartalmi szempontból a Polgármester által kijelölt személy megvizsgálja, és az elbírálásra vonatkozó javaslatát indoklással együtt a kiíró részére előterjeszti.**

(…)

**9. Hiánypótlás**

***a) A kijelölt pályázatot értékelő személyek az ajánlatok felbontása után telefonon vagy e-mailben felvilágosításokat kérhetnek a pályázókról annak érdekében, hogy a pályázatok értékelése, illetve összehasonlítása elvégezhető legyen.***

b) A kijelölt bírálatban részt vevők kérdéseiket, illetve azokra az érintett pályázó által adott válaszokat írásban rögzítik. Ez nem eredményezheti a pályázati ajánlatban megfogalmazott feltételek megváltoztatását, csak azok értelmezését szolgálhatja.

**10. Érvényesség, eredményesség**

**10.1. Érvénytelen a pályázat, ha:**

a) a pályázatot a kiírásban meghatározott határidő után nyújtották be;

b) a megvásárolni kívánt vagyon (vagyonrész) mértékét és az ajánlati árat (díjat) nem egyértelműen határozta meg, vagy más ajánlatához vagy feltételhez kötötte

c) ha a megajánlott vételár a minimum árat nem éri el;

d) a pályázó nem nem vállalt ajánlati kötöttséget;

e) a pályázat az előző esetekben felsoroltakon túlmenően nem felel meg a pályázati felhívásban, a jogszabályokban, valamint a jelen eljárási rendben foglaltaknak;

f) olyan pályázó nyújtotta be, aki nem jogosult részt venni a pályázati eljáráson.

10.2. Eredménytelen az eljárás, ha:

a) a pályázati eljárás során nem nyújtottak be érvényes pályázatot;

b) a benyújtott pályázatok egyike sem felelt meg a pályázati felhívásban foglalt feltételeknek;

c) a kiíró indokolás nélkül eredménytelennek nyilvánítja.

10.3. Eredményes az eljárás, ha a pályázati felhívásban foglalt feltételeknek megfelelő legalább egy érvényes pályázat érkezett, kivéve a 10.2. c) pontban foglalt esetet.

**11. A döntés**

11.1. ***A pályázatok érvényességéről, a pályázati eljárás eredményességéről, valamint a nyertes pályázatról a kiíró dönt - ha a pályázati felhívás másképp nem rendelkezik - a bontástól számított 30 napon belül. A határidőt a kiíró egy alkalommal, legfeljebb 15 nappal meghosszabbíthatja, amelyről az érintetteket tájékoztatni kell.***

11.2. A pályázatok közül összességében legkedvezőbb feltételeket kínáló pályázat mellett kell dönteni.

**12. A pályázat eredményének közlése**

A kiíró a döntését követően a pályázati eljárás eredményét haladéktalanul, de legkésőbb 15 napon belül, írásban közli valamennyi pályázóval.

**13. A szerződés megkötése**

13.1. A kiíró a pályázati eljárás nyertesével, ennek meghiúsulása esetén a soron következő legelőnyösebb ajánlatot tett helyezettel köthet szerződést.

13.2. A pályázati eljárás nyertese az, akit a kiíró döntésében nyertesnek nyilvánított.

13.3. A szerződést a kiíró döntését követő 30 napon belül meg kell kötni.

**III.** **rész**

**A strandi szabad terület bérbeadásának szabályai**

14. Az Önkormányzat tulajdonában lévő strandokon lévő terület bérbeadására az alábbi szabályok vonatkoznak:

a) **A Képviselő-testület minden év legkésőbb április 30-ig a megállapítja a hasznosítható strandi szabadterületek tekintetében végezhető tevékenységeket, és a minimális bérleti díjat, melyet a Polgármester hirdetményként közzétesz.**

b) **A hirdetménynek tartalmaznia kell:**

ba) **a hasznosításra meghirdetett terület megjelölését,**

bb) **a folytatható tevékenységet,**

bc) **a minimális bérleti díjat,**

bd) **a jelentkezés határidejét**

be) **a jelentkezési űrlapot.**

14.1. A strandi szabadterületek bérletére vonatkozó **kérelmeket legkésőbb minden év május 20-ig kell benyújtani a Polgármesterhez.** Amennyiben ezen határidőig az engedélyezett helyek mindegyikére nem érkezett be jelentkezés, a Polgármester a beérkezések sorrendjében köthet szerződést, mindaddig amíg az egyes tevekénység betöltődik.

14.2. **Amennyiben egy-egy tevékenységre többen jelentkeznek, úgy a legelőnyösebb ajánlatot tevővel kell szerződést kötni.**

14.3. Ha a liciteljárás nyertese a tárgyalást követően bejelenti, hogy a területet nem kívánja igénybe venni, úgy a liciteljáráson részt vett következő legmagasabb bérleti díjat felajánló – az általa felajánlott bérleti díjon – jogosult a bérleti szerződés megkötésére. Amennyiben minden ajánlattevő visszalép új hirdetményt kell közzétenni.

14.4. **A bérleti szerződés azzal köthető meg, aki a liciteljárás feltételeinek megfelelt, és a lefolytatott eljárás során a legnagyobb összegű bérleti díj megfizetésére tett ajánlatot.**

14.5. **A licit nyertese a bérleti díjat a szerződésben foglalt időszakra vonatkozóan arra tekintet nélkül is köteles megfizetni, hogy a bérleményt ténylegesen használta-e.”**

*A versenyeztetési eljárás szabályai teljes szövege jelen előterjesztés mellékletét képezi.*

**A fentieknek megfelelően a strandi szabadterületek bérbeadására az alábbiak szerint teszek javaslatot:**

|  |  |  |  |
| --- | --- | --- | --- |
| Helyszín | Tevékenység megnevezése | Kiinduló Licit összege | Időtartam |
| Központi strand | Ugrálóasztal üzemeltetetése  (30 m2) | 480.000 Ft | 2023.06.01-2023.08.31. |
| Központi strand | Játszóház üzemeltetetése  (30 m2) | 480.000 Ft | 2023.06.01-2023.08.31. |
| Központi strand | Testfestés, henna (2 m2) | 225.000 Ft | 2023.06.01-2023.08.31. |
| Központi strand | Vattacukor árusítás (2 m2) | 275.000 Ft | 2023.06.01-2023.08.31. |
| Központi strand | Popcorn árusítás (2 m2) | 175.000 Ft | 2023.06.01-2023.08.31. |
| Központi strand | Ajándéktárgy árusítás (10 m2) | 150.000 Ft | 2023.06.01-2023.08.31. |
| Helyszín | Tevékenység megnevezése | Kiinduló licit összege | Időtartam |
| Bárdos szabad strand | Sporteszköz árusítás, kölcsönzés (10 m2) | 150.000 Ft | 2023.06.01-2023.08.31. |
| Bárdos szabad strand | Büfékocsi üzemeltetése:  Vendéglátás céljára kialakított gépjármű, amely érvényes forgalmi engedéllyel rendelkezik, valamint minden szakhatósági engedéllyel.  Az áramvételezési lehetőség biztosított (max. 230 V, 16 A, 1 fázis), **a rezsiköltséget a bérleti díj nem tartalmazza!**  (30 m2) | 650.000 Ft | 2023.06.01-2023.08.31. |
| Helyszín | Tevékenység megnevezése | Kiinduló licit összege | Időtartam |
| Hajóállomási szabad strand | Ugrálóasztal üzemeltetés  (30 m2) | 370.000 Ft | 2023.06.01-2023.08.31. |
| Hajóállomási szabad strand | Játszóház üzemeltetés  (30 m2) | 370.000 Ft | 2023.06.01-2023.08.31. |
| Hajóállomási szabad strand | Popcorn árusítás (2 m2) | 160.000 Ft | 2023.06.01-2023.08.31. |
| Hajóállomási szabad strand | Vattacukor árusítás (2 m2) | 160.000 Ft | 2023.06.01-2023.08.31. |
| Hajóállomási szabad strand | Légvár üzemeltetés (50 m2) | 621.000 Ft | 2023.06.01-2023.08.31. |
| Hajóállomási szabad strand | Testfestés, henna (2 m2) | 225.000 Ft | 2023.06.01-2023.08.31. |
| Helyszín | Tevékenység megnevezése | Kiinduló licit összege | Időtartam |
| Hullám u. szabad strand | Vízi bicikli kölcsönzés  **(A bérleti díj összege az éves inflációs ráta összegével évente emelkedik.)** | 650.000 Ft/év | 2023.06.01-2024.08.31. |
| Hullám u. szabad strand | Ugrálóasztal üzemeltetés  (30 m2) | 370.000 Ft | 2023.06.01-2023.08.31. |
| Hullám u. szabad strand | Popcorn árusítás (2 m2) | 160.000 Ft | 2023.06.01-2023.08.31. |
| Hullám u. szabad strand | Vattacukor árusítás (2 m2) | 160.000 Ft | 2023.06.01-2023.08.31. |
| Hullám u. szabad strand | Testfestés, henna (2 m2) | 225.000 Ft | 2023.06.01-2023.08.31. |
| Helyszín | Tevékenység megnevezése | Kiinduló licit összege | Időtartam |
| Őrház u. szabad strand | Vattacukor árusítás (2 m2) | 130.000 Ft | 2023.06.01-2023.08.31. |
| Őrház u. szabad strand | Sporteszköz árusítás, kölcsönzés (10 m2) | 150.000 Ft | 2023.06.01-2023.08.31. |
| Helyszín | Tevékenység megnevezése | Kiinduló licit összege | Időtartam |
| Polgár u. szabad strand | Vízi bicikli kölcsönzés | 150.000 Ft | 2023.06.01-2023.08.31. |
| Helyszín | Tevékenység megnevezése | Kiinduló licit összege | Időtartam |
| Központi, Hajóállomási, Polgár-, Szabadság-, Őz-, Őrház u. -, Hullám u., Zagytéri strandok | Csomagolt kürtöskalács mozgóárusítása | 480.000 Ft | 2023.06.01-2023.08.31. |
| Központi, Hajóállomási, Polgár-, Szabadság-, Őz-, Őrház u. -, Hullám u., Zagytéri strandok | Főtt kukorica mozgóárusítása | 480.000 Ft | 2023.06.01-2023.08.31. |

**A PÁLYÁZATNAK TARTALMAZNIA KELL:**

* a pályázó nevét, címét, elérhetőségét (e-mail, telefonszám)
* **egyéni vállalkozó** esetén a **vállalkozói igazolvány másolata** vagy igazolás az egyéni vállalkozói nyilvántartásban szereplő adatokról
* gazdasági társaságok esetén **székhely, adószám, cégjegyzékszám, bankszámlaszám,** Képviselőjének neve és elérhetősége, valamint **60 napnál nem régebbi cégkivonat másolata**,
* a tevékenység megnevezését, helyszínét
* **a bérelt területen elhelyezni kívánt létesítmény (légvár, pavilon, pult, vízi-sportszer eszközök stb.) rövid leírása és fényképe, vagy rajza**
* **a megajánlott bérleti díj összegét**
* **hozzájárulónyilatkozatát a személyes adatai kezeléséhez**

# A pályázatok benyújthatók személyesen vagy postai úton:

Balatonmáriafürdő Község Önkormányzata, 8647 Balatonmáriafürdő, Gróf Széchényi Imre tér 9.

**A pályázatok beadási határideje: 2023. május 2. (kedd) 10:00 óra**

**A pályázatok bontási ideje:** A beérkezési határidőt követően azonnal, azaz

**2023. május 2. (kedd) 10:00 óra**

**A pályázatok elbírálási határideje: 2023. május 15.**

**Információ kérhető:**

**E-mail:** [marketing@balatonmariafurdo.hu](mailto:marketing@balatonmariafurdo.hu)

**Telefon:** 06 (85) 375-266, 0630/835-8856

*(A pályázati felhívás tervezete jelen előterjesztés mellékletét képezi.)*

Kérem a Tisztelt Képviselő-társaimat, hogy a fentieknek megfelelően a strandi szabadterület bérbeadásáról szóló előterjesztést megvitatni szíveskedjenek.

**Határozati javaslat:**

**Balatonmáriafürdő Község Önkormányzat Képviselő-testületének**

**…/2023.(IV.17.) határozata**

**pályázati kiírás az önkormányzat tulajdonát képező strandi szabadterületek 2023. évi bérbeadására, kereskedelmi és szolgáltató tevékenységek folytatására:**

Balatonmáriafürdő Község Önkormányzat Képviselő-testülete megismerte és megtárgyalta a „*Pályázati kiírás strandi szabadterületek bérbeadására 2023. év”* tárgyú előterjesztést és **a bérbe adható önkormányzati tulajdonú strandi szabadterületek használatba adására vonatkozóan területbérleti pályázatot hirdet.**

**A pályázat feltételeit, valamint a helyszínek és a tevékenységek tekintetében a kiinduló licit összegét és a bérlet időtartamát az előterjesztés mellékletét képező pályázati felhívás tartalmazza.** A Képviselő-testület felkéri a Polgármestert pályázati felhívás közzétételére a község honlapján.

**Határidő:** 2023. április 20.

**Felelős:** Galácz György polgármester